जिला प्रशासन व आबकारी विभाग खुले में शराब पिलाने वालों के खिलाफ सख्त कार्रवाई करने के दावे कर रहा है। लेकिन कुछ लोग नियमों को दांव पर लगाकर सरेआम शराब का सेवन कर रहे हैं। संगरूर की अनाज मंडी शराब सहित अन्य नशे का अड्डा बनी हुई है।
 विकास वर्मा, धूरी (संगरूर): जिला प्रशासन व आबकारी विभाग नाजायज शराब बेचने व खुले में शराब पिलाने वालों के खिलाफ सख्त कार्रवाई करने के दावे कर रहा है, लेकिन कुछ लोग नियमों को दांव पर लगाकर सरेआम खूब शराब का सेवन कर रहे हैं।
 इसकी मिसाल धूरी शहर की अनाज मंडी में देखी जा सकती है। शाम ढलते ही धूरी अनाज मंडी शेरपुर चौक व बागड़ियां रोड पर रोजाना गाड़ियों का जमावड़ा लगा रहता है, जहां सरेआम शराब व कबाब का दौर चलता है।
 अनाज मंडी अब मीट, अंडे व शराब सहित अन्य नशे का अड्डा बनी हुई है। मीट व अंडे की रेहड़ियां लगी रहती हैं। रोजाना शाम को बड़ी तादाद में लोग गाड़ियों में पहुंचकर शराब व मीट का सेवन करते हैं। देर रात तक ऊंची आवाज में गाड़ियों के स्पीकर चलाकर शराबी हो-हल्ला मचाते हैं।
 आसपास के लोग इससे बेहद परेशान हैं। आम व्यक्ति भी इन शराबियों से दूरी बनाकर चलता है। गौर हो कि यहां शराब का खुले में सेवन करवाने की इन दुकानों के पास कोई लाइसेंस भी नहीं है, जबकि आबकारी एक्ट के तहत किसी भी अहाते वाले को विभाग लाइसेंस जारी करता है।
 जिसके बाद वह शराब का काम शुरू कर सकता है। गाड़ी तक पहुंचती है सर्विस मार्केट कमेटी के भीतर आती अनाज मंडी के आसपास की सड़कों पर मीट व अंडे की रेहड़ियां लगी हुई हैं।
 अनाज मंडी में एक रेस्टोरेंट, एक अहाता व परचून की दुकान है। रास्ते पर लगी गाड़ियां रात को हादसों का कारण बनती हैं। दुकानदार गाड़ियों तक सर्विस पहुंचाता है। शाम को लोग सैर करने के लिए अनाज मंडी में जाते हैं, जहां शराबी लोग शोर शराबा व कमेंट करते रहते हैं, जिससे लोगों खासकर महिलाओं को दिक्कत होती है।
 शहर निवासियों ने मांग की है कि जिला पुलिस की ओर से सार्वजनिक स्थानों पर शराब पीने वालों पर की जा रही कार्रवाई धूरी शहर में भी शुरू की जानी चाहिए, ताकि शहर में अमन शांति बहाल की जा सके, आम व्यक्ति व महिलाएं घर से बाहर बे खौफ होकर आ जा सकें।
 थाना सिटी के एसएचओ रमनदीप सिंह बावा ने कहा कि पुलिस टीम द्वारा जल्द शराबियों के खिलाफ मुहिम चलाकर शिकंजा कंसा जाएगा। लोगों से अपील की कि वह सार्वजनिक स्थानों पर शराब का सेवन न करें, ऐसा करने पर मामला दर्ज किया जाएगा।
 
जिला प्रशासन व आबकारी विभाग खुले में शराब पिलाने वालों के खिलाफ सख्त कार्रवाई करने के दावे कर रहा है। लेकिन कुछ लोग नियमों को दांव पर लगाकर सरेआम शराब का सेवन कर रहे हैं। संगरूर की अनाज मंडी शराब सहित अन्य नशे का अड्डा बनी हुई है। विकास वर्मा, धूरी : जिला प्रशासन व आबकारी विभाग नाजायज शराब बेचने व खुले में शराब पिलाने वालों के खिलाफ सख्त कार्रवाई करने के दावे कर रहा है, लेकिन कुछ लोग नियमों को दांव पर लगाकर सरेआम खूब शराब का सेवन कर रहे हैं। इसकी मिसाल धूरी शहर की अनाज मंडी में देखी जा सकती है। शाम ढलते ही धूरी अनाज मंडी शेरपुर चौक व बागड़ियां रोड पर रोजाना गाड़ियों का जमावड़ा लगा रहता है, जहां सरेआम शराब व कबाब का दौर चलता है। अनाज मंडी अब मीट, अंडे व शराब सहित अन्य नशे का अड्डा बनी हुई है। मीट व अंडे की रेहड़ियां लगी रहती हैं। रोजाना शाम को बड़ी तादाद में लोग गाड़ियों में पहुंचकर शराब व मीट का सेवन करते हैं। देर रात तक ऊंची आवाज में गाड़ियों के स्पीकर चलाकर शराबी हो-हल्ला मचाते हैं। आसपास के लोग इससे बेहद परेशान हैं। आम व्यक्ति भी इन शराबियों से दूरी बनाकर चलता है। गौर हो कि यहां शराब का खुले में सेवन करवाने की इन दुकानों के पास कोई लाइसेंस भी नहीं है, जबकि आबकारी एक्ट के तहत किसी भी अहाते वाले को विभाग लाइसेंस जारी करता है। जिसके बाद वह शराब का काम शुरू कर सकता है। गाड़ी तक पहुंचती है सर्विस मार्केट कमेटी के भीतर आती अनाज मंडी के आसपास की सड़कों पर मीट व अंडे की रेहड़ियां लगी हुई हैं। अनाज मंडी में एक रेस्टोरेंट, एक अहाता व परचून की दुकान है। रास्ते पर लगी गाड़ियां रात को हादसों का कारण बनती हैं। दुकानदार गाड़ियों तक सर्विस पहुंचाता है। शाम को लोग सैर करने के लिए अनाज मंडी में जाते हैं, जहां शराबी लोग शोर शराबा व कमेंट करते रहते हैं, जिससे लोगों खासकर महिलाओं को दिक्कत होती है। शहर निवासियों ने मांग की है कि जिला पुलिस की ओर से सार्वजनिक स्थानों पर शराब पीने वालों पर की जा रही कार्रवाई धूरी शहर में भी शुरू की जानी चाहिए, ताकि शहर में अमन शांति बहाल की जा सके, आम व्यक्ति व महिलाएं घर से बाहर बे खौफ होकर आ जा सकें। थाना सिटी के एसएचओ रमनदीप सिंह बावा ने कहा कि पुलिस टीम द्वारा जल्द शराबियों के खिलाफ मुहिम चलाकर शिकंजा कंसा जाएगा। लोगों से अपील की कि वह सार्वजनिक स्थानों पर शराब का सेवन न करें, ऐसा करने पर मामला दर्ज किया जाएगा।